GiliGold/VAD_KnessetCorpus huggingface dataset:
משה גפני: באמת, כמו שנאמר כאן קודם, איפה הרגולטור?
משה גפני: אין מה לעשות בעניין הזה?
משה גפני: אני נודניק ואני לא מתכוון להרפות מהעניין הזה.
משה גפני: ברגע שזה עבר לוועדת הכספים, אני לא ארפה מזה עד שנמצה את הדיון הזה עד תום.
משה גפני: קודם כל נברר האם נכונה העובדה שהוא אמר.
משה גפני: יכול להיות שנקרא למישהו מבית המשפט, יכול להיות שנקרא למישהו מהסגל האקדמי ונברר קודם האם העובדות נכונות כי אולי אנחנו טועים.
משה גפני: אנחנו גם נשאל למה זה קורה, למה אחוז הספרדים בסגל האקדמי הוא כל כך נמוך.
משה גפני: מה, הם לא מוכשרים הספרדים?
משה גפני: בכנסת יש ספרדים מאוד מוכשרים, בחלקם יותר מהאשכנזים.
משה גפני: לא ראיתי הבדלים.
משה גפני: נברר את הדברים שהוא אמר, האם הם נכונים או לא, ונברר האם יש רגולטור לעניין הזה.
משה גפני: הולך להיות מעניין בחורף הזה, חוץ מבעיות אחרות שיש בכנסת.
משה גפני: מי רוצה להגיב על העניין?
משה גפני: משה ברמק, אקסלנס, בבקשה.
משה ברמק: בוקר טוב.
משה ברמק: שמי משה ברמק, אני סמנכ"ל התפעול של אקסלנס נשואה.
משה ברמק: אני עובד בחברה כבר שמונה שנים.
משה ברמק: אנחנו באקסלנס משרתים ציבור לקוחות מכל גווני הקשת.
משה ברמק: אני לא חושב שאנחנו יכולים בכלל להיכנס לתוך הנושאים האלה ולהעדיף סוגים מסוימים של לקוחות.
משה ברמק: אנחנו נותנים שירות לכל הלקוחות מכל המינים ומכל הסוגים.
משה ברמק: גם בהחלטות ההשקעה שנעשות עבור הלקוחות האלה, לא באות לידי ביטוי כל התערבויות בתחומים כמו מהיכן באים האנשים או מהיכן באים הלקוחות.
משה ברמק: אנחנו נמנעים מלעסוק בסוגיה הזאת.
משה ברמק: שלמה, בעקבות הדברים שהוא אמר, בסך הכול הועבר מתפקידו כפרזנטור.
מירי רגב: אני לא מבינה מה אתה אומר.
משה ברמק: אני אומר ששלמה הועבר מתפקידו כפרזנטור של בית ההשקעות.
משה גפני: דבר אתנו בעברית קלה.
משה גפני: אנחנו, החרדים והמרוקאים – אני חרדי וחברת הכנסת רגב היא מרוקאית – מדברים בעברית קלה.
מירי רגב: אמנם תואר שני, אבל בכל זאת.
משה גפני: ומה עם יאיר לפיד?
מירי רגב: לגבי יאיר לפיד, הגשתי שאילתה וביום רביעי יענה לנו שר החינוך.
מירי רגב: זה נהדר שסוף-סוף חושפים את הפנים האמיתיות של האליטיסטים שלנו.
מירי רגב: הוא מקבל דוקטורט ככה, בלי לעבור תואר ראשון ושני.
מירי רגב: אצלנו במדינה הכול יכול להיות.
מירי רגב: אם כן, תסביר בעברית פשוטה לגבי שלמה מעוז.
מירי רגב: תאמר למה התכוונת.
משה גפני: שלמה, הכוונה לפרופסור שלמה מעוז.
משה גפני: הוא לא פרופסור?
משה גפני: מה הוא?
משה ברמק: לא יודע.
משה ברמק: אני לא יודע עד היום שהוא פרופסור.
משה ברמק: אני יודע שהוא שלמה מעוז, הכלכלן הראשי של אקסלנס.
מירי רגב: אתה יודע שהוא כלכלן?
משה גפני: תגיד עובדות.
משה גפני: חוץ מהחלק האומנותי של הדיון, אני רוצה לדעת גם את העובדות וכך גם החברים.
משה גפני: בתור מה שימש שלמה מעוז עד היום באקסלנס?
משה ברמק: שלמה שימש ככלכלן הראשי בנוסף לעוד מגוון שירותים שהוא נתן לנו ובכללם גם הוא היה דירקטור, הוא עדיין דירקטור, יושב ראש הדירקטוריון של הקרנות.
משה גפני: מה קרה אתו בעקבות הדברים שהוא אמר?
משה גפני: עכשיו הוא לא כלכלן ראשי?
משה ברמק: הופסק המינוי שלו ככלכלן ראשי.
משה גפני: מה הוא נשאר?
משה ברמק: דירקטור למשל, יושב ראש הדירקטוריון של הקרנות למשל.
משה גפני: אבל כלכלן ראשי הוא לא.
משה ברמק: בין היתר בעקבות הדברים שהוא אמר, לאחר שהוא הוזהר מספר פעמים לפני כן.
מירי רגב: היה לו שימוע כמו לכל עובד שמפטרים?
משה ברמק: אני לא רוצה להיכנס לעניינים האלה.
מירי רגב: אתה לא יכול לבוא לכאן ולומר חצי מהדברים.
מירי רגב: תגיד לנו מה קרה.
מירי רגב: אתה רוצה שיפטרו אותך בלי שימוע?
משה ברמק: אני לא רוצה להתייחס למה אני רוצה כלפי.
משה ברמק: אתם שואלים כרגע על שלמה.
מירי רגב: לך כמנכ"ל יש אחריות.
משה גפני: הוא לא מנכ"ל.
משה גפני: הוא סמנכ"ל.
משה גפני: המנכ"ל לא בא.
משה ברמק: אני סמנכ"ל.
מירי רגב: יש לך עובדים ויש לך אחריות כלפיהם.
מירי רגב: אני שואלת איך מפטרים היום עובד במדינת ישראל.
מירי רגב: הוא אמר אמירה, מישהו קורא לו? יש שימוע?
מירי רגב: על מה פיטרו אותו ולמה השאירו אותו דירקטור?
מירי רגב: לדירקטור יש אחריות לא פחות מאשר כלכלן.
מירי רגב: אם הוא לא טוב להיות הכלכלן, אסור לו להיות דירקטור כי הוא יכול להוביל אתכם לאבדון.
מירי רגב: לכן אני אומרת, בוא נבדוק בצורה רצינית.
מירי רגב: לדירקטור יש סמכויות מאוד רציניות.
מירי רגב: אני רוצה להבין בצורה רצינית.
מירי רגב: גמרנו עם המשחקים ועם הצחוקים.
מירי רגב: בוועדה הזאת יש גם רצינות.
מירי רגב: אנחנו רוצים להבין באופן רציני מדוע הוא פוטר, באיזו דרך הוא פוטר, מדוע השאירו אותו להיות דירקטור ובכל זאת הוא לא כלכלן?
מירי רגב: האם האחריות היא שונה?
מירי רגב: מה זה לבוא לכאן ולומר שעל חלק אתה עונה ועל חלק אתה לא עונה?
משה ברמק: לא.
משה ברמק: ראשית, את לא שמעת אותי אומר שהוא פוטר.
משה ברמק: נכון?
משה ברמק: זה את אמרת ולא אני.
משה ברמק: אני לא אמרתי שהוא פוטר.
ציון פיניאן: הועבר מתפקידו, זה פוטר.
משה ברמק: אני אמרתי שהוא הפסיק להיות הכלכלן הראשי כפרזנטור של אקסלנס.
משה ברמק: זה מה שאמרתי.
מירי רגב: הפסיק להיות כלכלן ראשי, זה אומר פוטר מתפקידו.
מירי רגב: אם אני אומר שאתה סיימת את תפקידך כסמנכ"ל ועכשיו תהיה חלק מצוות השיווק, מה זה אומר?
משה ברמק: יכול להיות.
מירי רגב: לא, תסביר לי.
מירי רגב: אל תגיד לי לא יודע.
מירי רגב: תסביר לי בשפה פשוטה.
משה ברמק: אני אומר שוב.
משה ברמק: הוא לא יכול לשמש כפרזנטור.
משה ברמק: עובדה שהוא עדיין יושב ראש דירקטוריון.
מירי רגב: שלדיון הבא ישלחו בבקשה את המנכ"ל.
מירי רגב: האנשים הרציניים באקסלנס שבאים וגובים מהציבור את הסכומים שהם גובים, שלא יתחבאו מאחורי סמנכ"לים.
מירי רגב: שיבוא המנכ"ל או מישהו רציני לתת כאן תשובות רציניות בוועדה כי אחרת אנחנו נצא ונגיד בצורה בוטה מה אנחנו חושבים על הניהול של אקסלנס.
מירי רגב: כדי למנוע מאתנו לעשות זאת, שלא יתחבאו מאחוריך.
מירי רגב: שיבואו וידברו.
משה ברמק: אני לא חושב שמישהו מתחבא.
מירי רגב: שיבואו וידברו ברור עם מסר פשוט האומר מה קרה שם.
משה ברמק: אני עניתי.
משה גפני: קיבלתי את הדברים שלך.
משה גפני: מה שאנחנו הולכים לעשות זה כלהלן.
משה גפני: אני הולך להזמין את יושב ראש הרשות לניירות ערך, את פרופסור האוזר שהוא בעצם הרגולטור שמפקח על בית ההשקעות.
משה גפני: אני מבקש שלישיבה הבאה יבוא המנכ"ל דוד ברוך.
משה גפני: אני מבקש שוב ששלמה מעוז יבוא.
משה גפני: הוא אמר שהוא יבוא אבל בסוף הוא לא בא.
משה גפני: גם דוד אמר שהוא יבוא.
מירי רגב: מעוז לא חייב לבוא.
משה גפני: נביא גם את האוצר אבל הרגולטור במקרה הזה היא הרשות לניירות ערך.
משה גפני: אני לא מתכוון להרפות מהנושא הזה.
משה גפני: הנושא הזה ימוצה עד תום.
משה גפני: מאוד יכול להיות שאתם תהיו צודקים.
משה גפני: אני בכלל לא אומר מראש שההחלטה שלכם היא לא החלטה נכונה.
משה גפני: אולי היא כן נכונה אבל צריך לברר אותה וכאן יבררו אותה מכיוון שהנושא מורכב משני חלקים מרכזיים.
משה גפני: החלק הראשון הוא חופש הביטוי שזה באמת עניינה של ועדת הכספים לא בתפקידה כוועדה אלא כחברי ועדה.
משה גפני: זה מעניין את כולם.
משה גפני: זה לא חייב להיות בוועדה כזאת או בוועדה אחרת.
משה גפני: החלק השני שהוא עניינה של ועדת הכספים הוא האם יכולה חברת השקעות פרטית במקרה כזה לפטר כלכלן רק בגלל ביטויים שחלקם הם ביטויים אמיתיים.
משה גפני: הוא אמר את זה בהרצאה במכללת ספיר.
משה גפני: החלק הזה ימוצה בוועדה.
משה גפני: לישיבה הבאה אני מבקש שוב ששלמה מעוז יבוא.
משה גפני: אני מבקש שיהיו נציגים של בית המשפט ושל הסגל האקדמי.
משה גפני: אני רוצה לדעת למה במקומות האלה יש אחוז נמוך של בני עדות המזרח, של הספרדים.
משה גפני: יכול להיות שיש לזה סיבות, אז תהיה תשובה לשלמה מעוז.
משה גפני: אם אין תשובה, שלמה מעוז צדק.
משה גפני: אני מבקש שהמנכ"ל יבוא.
משה גפני: כמו שאמרו קודם, גם חברת הכנסת רגב וגם חבר הכנסת פיניאן, אנחנו לא נטאטא את הנושא מתחת לשטיח אלא נברר אותו.
משה גפני: בשנת 2012 או יותר נכון בתשע"ב צריך לברר למה יש את הדבר הזה.
משה גפני: חשוב לדעת מי נגוע בכך שהוא אליטות בחברה ומי הופך להיות משהו אחר.
משה גפני: הגיע הזמן לשנות את המצב הזה.
משה גפני: זה צריך להיות שקוף יותר, ברור יותר ואנשים צריכים לתת תשובות וכאן ייתנו תשובות.
משה גפני: מי שלא ייתן תשובות, אנחנו לא יכולים לעשות לו שום דבר אלא רק לא להכניס אותו לכאן, גם את השופטים, אם את יודעת למה אני מתכוון.
מירי רגב: אני יודעת בדיוק למה אתה מתכוון.
משה גפני: אנחנו סיימנו את החלק הזה.
יצחק וקנין: צהרים טובים.
יצחק וקנין: רבותיי, אני פותח את ישיבת ועדת הכספים.
יצחק וקנין: על סדר היום הצעת חוק לתיקון פקודת מס הכנסה (הטבות מס לתושבי יישובים בגולן), התש"ע-2010 של חבר הכנסת אפללו.
יצחק וקנין: חבר הכנסת אפללו, אני מבין – בלי שום קשר להצעת החוק – שאנחנו עומדים בימים הקרובים להיפרד ממך.
אלי אפללו: היום.
יצחק וקנין: נפל בחלקי הכבוד לפחות לדון בהצעת חוק שלך שאני חושב שהוא חשובה מאוד.
יצחק וקנין: בכל מקרה אני מאחל לך שבכל אשר תעשה תשכיל ותצליח.
יצחק וקנין: אני מבין שאתה הולך לקרן הקיימת.
יצחק וקנין: אם אתה רוצה לומר כמה מלים על הצעת החוק, בבקשה.
אלי אפללו: קודם כל אני רוצה להודות לך באופן אישי על השנים הרבות שפעלנו יחד בכל תחומי החיים, במיוחד בכנסת.
אלי אפללו: זה נותן לי זכות גדולה שאתה בישיבת ועדת הכספים, אחת הוועדות בה פעלנו לילות כימים, ויש לי את הזכות להיות בישיבת הוועדה בה אני מסכם את הפעילות שלו.
אלי אפללו: הנושא השני שהוא באמת העיקר ולשמו אנחנו יושבים כאן הוא הטבות המס לגבי רמת הגולן.
אלי אפללו: אני הגשתי הצעת חוק שבאה להשוות את הטבות המס שניתנות לכל רמת הגולן כמו לכל הישובים בפריפריה ואתה מכיר את זה טוב ממני כי אתה תושב האזור.
אלי אפללו: קו הגבול של תשעה קילומטרים שעשינו, קו רוחב, ורמת הגולן נכנסת בקו הרוחב הזה.
אלי אפללו: צריך לקבוע קריטריונים חדשים כך שגם רמת הגולן תיכנס.
אלי אפללו: בהצעת החוק שלי טעיתי ואמרתי את זה במליאה כי שכחתי להכניס גם את הישובים הדרוזים בעקבות הערת חברי הטוב.
אלי אפללו: ביקשתי שזה ייכנס לפרוטוקול כך שגם הישובים הלא יהודים, הישובים הדרוזים שנמצאים ברמת הגולן, ייכנסו בתוך זה כי זאת הצעת חוק שוויונית ותחול על כולם, ללא יוצא מן הכלל, יהודים ולא יהודים.
שגית אפיק: זאת אומרת, לא רק הדרוזים אלא גם הישובים הערבים.
אלי אפללו: כל הישובים.
שגית אפיק: כל הישובים שנמצאים מקו הרוחב.
אלי אפללו: לידיעתי ברמת הגולן יש רק ישובים דרוזים.
מגלי והבה: בית ג'אן.
אלי אפללו: גם בית ג'אן שנחשבת בתוך הקו של תשעת הקילומטרים.
אלי אפללו: אני הייתי בוועדת משנה שדנה בנושא הזה.
שגית אפיק: אתה רוצה להכניס את כל הישובים שהם במסגרת תשעה קילומטרים מקו הגבול.
אלי אפללו: קו הרוחב שעשינו.
שגית אפיק: קו רוחב תשעה קילומטרים מקו הגבול.
אלי אפללו: כי רמת הגולן נכנסת.
אלי אפללו: כל הישובים שם.
קריאה: ברמת הגולן יש עוד ארבעה ישובים.
אלי אפללו: אמרתי.
מגלי והבה: הוא ציין את בית ג'אן.
אלי אפללו: זה בנפרד.
אלי אפללו: זה נכלל בתיקון של תשעת הקילומטרים.
אלי אפללו: לגבי בית ג'אן טעינו.
מגלי והבה: כשהצגת את החוק, אני הערתי לך.
אלי אפללו: כן, אבל עוד לפני כן, בוועדת משנה.
אלי אפללו: אני מאוד מבקש ממך אדוני היושב ראש, אני יודע שהיום אולי לא נקבל החלטה ולא נצביע.
אלי אפללו: אם נוכל להצביע, אני מאוד אשמח.
אלי אפללו: אני הייתי שמח מאוד שנעלה את זה לפחות בקריאה טרומית כדי לאלץ את הממשלה, ואולי גם את בית המשפט העליון לקבל החלטה.
אלי אפללו: כבר מספר שנים שהוא לא קיבל.
אלי אפללו: אני מאוד אשמח אם נעלה את זה היום לקריאה ראשונה כדי לקדם את הנושא.
יצחק וקנין: זה עבר כבר קריאה טרומית.
אלי אפללו: אני אודה לך מאוד על כל החלטה שתקבל.
מגלי והבה: צר לי שחבר הכנסת אלי אפללו עוזב אותנו כי תרומתו במשך תשע שנים לבית המחוקקים גדולה, במיוחד בוועדה הזאת, ועדת הכספים גם בקדנציה הראשונה שלו.
מגלי והבה: חבר הכנסת אפללו הוא מחברי הכנסת שבאו מהפריפריה ומכירים את כל האוכלוסיות.
מגלי והבה: הוא נלחם על תקציבים ושינה יעדים וסדרי עדיפויות.
מגלי והבה: אני רוצה לאחל לו הצלחה בדרכו החדשה.
מגלי והבה: תמשיך לתרום את תרומתך לעם ישראל, למדינת ישראל, לאזרחי מדינת ישראל בלי הבדל.
מגלי והבה: תודה על המאבקים שלך בוועדות השונות ובעיקר בוועדת הכספים.
מגלי והבה: על כך אני מודה לך.
מגלי והבה: לגבי הצעת החוק.
מגלי והבה: גם חבר הכנסת אפללו אמר שנעלם מעיניו בזמנו הנושא של הכפרים הדרוזים.
מגלי והבה: בית ג'אן באמת כלולה בוועדת המשנה ואנחנו מבקשים שהתיקון הזה יבוא לקריאה ראשונה.
מגלי והבה: אנחנו תומכים בהצעת החוק.
מירי רגב: גם אני רוצה להצטרף למילות הברכה.
מירי רגב: אני גם אמורה לברך אותך היום מעל במת המליאה כנציגת הסיעה ושם אני אומר את כל הדברים הטובים והחשובים שעשית בכנסת למען החברה הישראלית ולמען אזור הצפון.
מירי רגב: אני באתי כדי לתמוך בחוק הזה.
מירי רגב: אני חושבת שהחוק הזה הוא חוק חשוב והוא חוק נכון.
מירי רגב: אני כמובן מצטרפת ותומכת בהצעת החוק ואם תהיה הצבעה, אני כמובן אצביע בעד ונראה איך מקדמים את זה הלאה.
יצחק וקנין: החברים מרמת הגולן.
שמואל בר לב: הצעת החוק עברה בקריאה טרומית כאשר מעל שישים חברי כנסת תמכו בהצעה.
שמואל בר לב: יש רשימה שמית של כל הישובים, 33 ישובים יהודים ועוד ארבעה כפרים דרוזים שכלולים בהצעה.
שמואל בר לב: למעשה יש אבסורד ועוול שחשוב מאוד שהוועדה תפעל לתקן אותו.
שמואל בר לב: רמת הגולן, כל הישובים מהווים אי של משלמי מסים.
שמואל בר לב: בצפון, כל האזור של קריית שמונה, יש להם הטבות מס.
שמואל בר לב: במערב, חצור נהנית מהטבת מס.
שמואל בר לב: בדרום, בית שאן נהנית מהטבת מס אני לא רוצה לדבר על המזרח, שם בכלל לא משלמים.
שמואל בר לב: נשארנו רק אנחנו ברמת הגולן שמשלמים מס.
שמואל בר לב: אנחנו מאוד מבקשים שהיום הוועדה תעביר את זה בקריאה ראשונה כי זה מאוד משמעותי כדי שהממשלה – וגם כמו שחבר הכנסת אפללו הזכיר – תעשה פעולה ממשית.
שמואל בר לב: לכן חשוב שהוועדה תצביע ותאשר את זה לדיון בקריאה ראשונה כי בטרומית זה כבר עבר.
יצחק וקנין: אתה באמת הארת משהו.
יצחק וקנין: אני מכיר קצת את ההיסטוריה וישבתי אז בוועדת הכספים כאשר הביאו את הנושא של פתיחת רשימת ההנחות במס לישובים.
יצחק וקנין: באותה הזדמנות, לצערי הרב, עשו טעות מאוד גדולה והכניסו ישובים שלא היה להם שום קשר לישובים שבאמת היה מגיע להם.
יצחק וקנין: זאת אומרת, אם היה קריטריון של תשעה קילומטרים, זה היה באמת כלל שהלך לאורך ולרוחב.
יצחק וקנין: באותה ישיבה דווקא החבר'ה מהליכוד – אני זוכר את זה כמו היום – הלכו והוסיפו את בית שאן ואת חצור.
יצחק וקנין: אז חצור הלכה לבג"ץ ואמרה שלא יכול להיות שלבית שאן נותנים.
יצחק וקנין: הוסיפו ישובים לא נופלים בקריטריון על פי אמת מידה שיכולה לשקף את כל הישובים.
יצחק וקנין: זה בעצם תקע את כל העסק וכל פתיחה של הדבר הזה לדעתי זה עוד יותר מסבך את העניינים.
יצחק וקנין: גם היום יש מעל שישים חברי כנסת שתומכים.
יצחק וקנין: גם היום כשרוצים לקבל החלטה, יש בעיה.
יצחק וקנין: הבג"ץ נושף בעורף.
יצחק וקנין: אנחנו מקיימים את הדיון אבל לצערי לא נוכל להצביע ולקבל החלטה עד שלא נדע מה קורה בבג"ץ.
שמואל בר לב: בדיון הקודם, אחרי הקריאה הטרומית כשהנושא בא לוועדת הכספים, היה כאן מנכ"ל משרד ראש הממשלה.
שמואל בר לב: הם התחייבו תוך חודש ימים לחזור לוועדה ולתת התייחסות.
שמואל בר לב: עברה שנה וחצי.
שמואל בר לב: לא יכול להיות שהממשלה מבטיחה לתת תשובה תוך חודש וחצי, אבל כבר שנה וחצי משאירים את העוול ולא מצביעים.
שמואל בר לב: תצביעו לקריאה ראשונה ואחרי כן יחליטו במליאה מה שיחליטו אבל אני מבקש לא להשאיר את זה כך תקוע.
יצחק וקנין: נשמע את היועצת המשפטית.
שגית אפיק: כמו שהסברת כאן, בשנת 2005 הוגשה עתירה לבג"ץ לגבי אותם חמשת ישובים שהוסיפה ועדת הכספים שנכנסו לחקיקה במסגרת סעיף 11.
שגית אפיק: במסגרת העתירה הזאת הודיע היועץ המשפטי לממשלה שהוא לא יכול להגן על החקיקה הזאת מפאת היותה ספק חוקתית או לא חוקתית.
שגית אפיק: נמצא כאן נציג היועץ המשפטי לממשלה והוא בטח יפרט.
שגית אפיק: לאחרונה ניתנה החלטה של בית המשפט אבל לא פסק דין סופי.
שגית אפיק: בהחלטת בית המשפט הוא קבע שהחקיקה הקיימת היא לא שוויונית ושאין לה אחיזה בקריטריונים ברורים.
שגית אפיק: הוא הזהיר גם את הממשלה וגם את הכנסת מפני ישיבה בחוסר מעש.
שגית אפיק: הוא קרא לממשלה להביא מדיניות כוללת לגבי כל נושא הקריטריונים וכל נושא הישובים שצריכים להיכלל וראויים להיכלל במסגרת סעיף 11.
שגית אפיק: זה נכון שבישיבה האחרונה שקיימה כאן ועדת הכספים כל חברי הוועדה קראו לממשלה להביא את אותה מפת ישובים.
שגית אפיק: יש גם עבודה שנעשתה בממשלה.
שגית אפיק: צריך רק לקדם אותה לכדי תזכיר חוק והצעת חוק ולקדם אותה לחקיקה.
שגית אפיק: זאת גם דרך המלך.
שגית אפיק: דרך המלך היא לא לקבוע עכשיו כל מיני ישובים נוספים, גם אם יש להם קריטריון, גם אם אין להם קריטריון.
שגית אפיק: זאת לא הדרך.
שגית אפיק: הדרך הנכונה כרגע היא להמתין לממשלה ולקבל ממנה את המדיניות הכוללת.
שגית אפיק: לצד זה צריך לקחת בחשבון שגם עכשיו ההצעה הזאת לא מציגה קריטריון כלשהו אלא היא מציגה רשימת ישובים נוספת שלא ברור מה ההבדל בינם לבין ישובים אחרים שנמצאים באזורים אחרים בארץ.
שגית אפיק: בג"ץ לא נתן פסק דין סופי.
שגית אפיק: ככל הנראה הוא מתעתד לתת את פסק הדין הסופי בחודשים הקרובים ואני חושבת שזאת תהיה טעות מצד הוועדה לקבל היום החלטה בהצעת החוק הזאת.
יצחק וקנין: מי נציג היועץ המשפטי לממשלה?
ספי זינגר: ספי זינגר, משרד המשפטים.
אורי אריאל: אתה אמרת לנו שבעוד שבועיים יהיה לנו ששינסקי?
אורי אריאל: עברו השבועיים?
ספי זינגר: עברו.
אורי אריאל: אני זוכר שאמרת לנו את זה ואולי אפשר להתעדכן.
יצחק וקנין: הייתה לנו צרה אחת ואתה מוסיף לנו צרות אחרות.
אורי אריאל: אני הגשתי בג"ץ והשאלה אם למשוך אותו או להשאיר אותו.
ספי זינגר: יש התקדמות גדולה מאוד בנושא הזה.
אורי אריאל: אבל אין תאריך.
ספי זינגר: זה קרוב מאוד.
ספי זינגר: הממשלה לא מושכת ידיים.
אורי אריאל: מי יכול להאמין בכלל שהיא מושכת ידיים?
יצחק וקנין: ספי, לענייננו.
ספי זינגר: אכן כנגד רשימת הישובים הוגש בג"ץ ועמדת היועץ המשפטי לממשלה שהוגשה לבג"ץ, העמדה האחרונה שהוגשה לבג"ץ, הייתה שהיועץ המשפטי לא יודע ולא יכול להגן על החוק הזה כמות שהוא וזה משתי סיבות.
ספי זינגר: הסיבה הראשונה היא היעדר קריטריונים, והסיבה השנייה היא שברשימת הישובים כל הישובים שנמצאים הם רק ישובים יהודים ואין ישובים ערבים.
ספי זינגר: אגב, ברשימה שבהצעה הזאת יש רק ישובים יהודים אבל אני מבין שכנראה יוסיפו גם את הישובים הלא יהודים.
ספי זינגר: בכל מקרה, גם אם מוסיפים את הישובים הלא יהודים, עדיין יש את הבעיה השורשית והבסיסית והיא היעדר קריטריונים וקביעה של הטבות באופן ספוראדי ללא קריטריונים ברורים ואחידים.
ספי זינגר: לכן גם ביחס להצעה הזאת יש קושי גדול.
ספי זינגר: כלומר, לא שיהיה קשה להגן אבל לא הצלחנו להגן על החוק הזה כמות שהוא.
אלי אפללו: ברשותך, אני רוצה לשאול שאלה.
אלי אפללו: מה שנעשה, זה עוול.
אלי אפללו: אתם אומרים שאתם לא יכולים להגן גם על החוק הזה ומהצד השני אתם נותנים לאנשים שלא עומדים בקריטריונים.
אלי אפללו: כמו שאמרתי, שכחנו להכניס ישוב אחד.
אלי אפללו: כך גם לגבי רמת הגולן.
אלי אפללו: בדיוק אותו הדבר.
אלי אפללו: היא עומדת בקריטריון שעשינו, תשעה קילומטרים.
אלי אפללו: לאלו שמגיע, ואני לא מדבר על ישובים אחרים שמקבלים אני לא יודע איך, אבל אתם באים, ואתם אלו שבאמת צריכים להגן על הזכות השוויונית של אנשים שנמצאים בקו הגבול, שזה קו תשעה קילומטרים – אני לא זוכר בדיוק את המספר שקבענו בקו הרוחב - וצריכים לתת להם כשווים בין שווים אבל אתם אומרים לא לתת.
אלי אפללו: עברו כבר כמה שנים.
אלי אפללו: קבלו החלטה לכאן או לכאן, תנו הגנה או לא, אבל אני מבקש לא למרוח את זה.
אלי אפללו: אתם מורחים את זה ובית המשפט העליון מחזיר אליכם את הכדור כדי שתקבלו החלטה.
אלי אפללו: כשכאן עומד העניין, אתם שוב אומרים שאתם לא יכולים להחליט.
אלי אפללו: לא להחליט, גם זאת החלטה אבל זה מה שאתם עושים.
יצחק וקנין: אורי אריאל.
אורי אריאל: בהמשך לדבריו של חבר הכנסת אפללו שהוא יוזם החוק הזה, אי אפשר לאחוז את החבל משני קצותיו.
אורי אריאל: הרי אתם מתבקשים שנים – לא דווקא הממשלה הזאת אלא כבר קודמתה – להביא קריטריונים ומפות.
אורי אריאל: זה לא נוח לראשי הממשלה כי תמיד הם פוגעים במישהו שקרוב אליהם פוליטית, ואני אומר את זה לגבי כל הממשלות בנושא הזה ולאו דווקא ראש הממשלה הנוכחי, ולכן כל פעם דוחים ואומרים שבית המשפט ישבור את הראש.
אורי אריאל: בית המשפט לא עובד אצלכם וגם לא אצלנו, אפילו לא בוועדה למינוי שופטים.
אורי אריאל: הם אומרים: חברים, שמענו עליכם, עושים כך לכדור, מעיפים אותו בחזרה אליכם אבל אתם לא מחליטים.
אורי אריאל: לא אתם אישית אלא אתם, הממשלה, ראש הממשלה.
אורי אריאל: צודק חבר הכנסת אפללו, כי אם זה כך מה אתם מצפים שיקרה כאן?
אורי אריאל: מצדי – אני אומר דברים ברורים – צריך לאשר את החוק.
אורי אריאל: הממשלה לא תגן, הכנסת תגן, ואם הכנסת לא רוצה להגן, בסדר - את הכדורגל הזה אני כבר מבין, את הבעיטות האלה – אז חברי הכנסת, לפחות אני מוכן לקחת שיגן באופן פרטי.
אורי אריאל: אחת משתיים: או שבית המשפט העליון יאמץ ויגיד שצודקים מגישי החוק, או שאולי זה סוף כל סוף יכריח את הממשלה להזיז את עצמה להחלטה כי המציאות הזאת שאתם יוצרים היא לא מתקבלת על הדעת.
אורי אריאל: לכן אני בעד לאשר את החוק.
אורי אריאל: מי שלא יכול להגן, לא יגן.
אורי אריאל: אנחנו צריכים מגינים וצריכים גם חלוצים שבסוף יבקיעו גול.
שגית אפיק: אבל יש כאן סכנה אחרת.
שגית אפיק: מכיוון שאנחנו נמצאים במהלך ההליך ועדיין אין פסק דין, אני חושבת שזה לא נכון לעשות כרגע מהלכים כאלה שעלולים לגרום להחמרה.
אורי אריאל: היועצת המשפטית, ברשותך, את לא יכולה להתחייב על זמן.
אורי אריאל: ואת גם לא מתחייבת.
אורי אריאל: משתמשים במלים – אני מכיר הזה – של בזמן הקרוב, בימים הקרובים, אבל אני אומר לכם שזה לא יהיה.
אורי אריאל: אני אומר לכם שלא תשלו את עצמכם שכאילו זה עומד להחלטה כי לא תהיה החלטה כי הסיבות שמנעו את ההחלטה עד עכשיו נשארו ולא השתנו.
אורי אריאל: לכן לא תהיה החלטה.
יצחק וקנין: רשות המסים נמצאת כאן?
ברוך משולם: כן.
יצחק וקנין: מה עלות החוק הזה?
ברוך משולם: אין בידי כרגע הערכה של עלות מלאה של החוק.
קריאה: כמה עשרות מיליוני שקלים.
אורי אריאל: זה לא חוק תקציבי כי הם לא מרוויחים הרבה בגולן ובגליל.
מירי רגב: לא, זה חוק תקציבי.
ברוך משולם: אני אציין ששיעורי המס משתנים מאזור לאזור והם נעים בין 13 ל-25.
מירי רגב: אנחנו לא מצביעים היום?
אורי אריאל: אז אני הולך.
מירי רגב: אם לא מצביעים, אין לנו מה לעשות כאן.
אלי אפללו: אני מקווה שהיושב ראש יחליט החלטה אחרת.
אלי אפללו: הכול בידו ואני מכבד כל החלטה שלו.
יצחק וקנין: אם הייתי היושב ראש הקבוע, יכול להיות שהייתי מקבל החלטה.
יצחק וקנין: גם אם הייתי היושב ראש הקבוע, זה לא פשוט לקבל כאן החלטה ואני אסביר למה.
יצחק וקנין: אנחנו במו ידינו עשינו בלגן בנושא הזה.
יצחק וקנין: אנחנו, חברי הכנסת.
יצחק וקנין: אנחנו ולא מישהו אחר.
יצחק וקנין: בשנת 1995, כאשר קיבלנו את ההחלטה וההחלטה הזאת הגיעה לבג"ץ, עשינו את זה.
יצחק וקנין: מישהו באמת צדק כי אתה לא יכול לקחת ישובים ולצרף אותם לפי קפריזה של יושב ראש ועדה.
יצחק וקנין: מה שאתה אומר כאן, אתה צודק לחלוטין.
יצחק וקנין: החוק שלך צודק לחלוטין, אבל הבג"ץ דן על מספר ישובים שלא עומדים בשום קריטריון.
יצחק וקנין: הכניסו אותם חברי הכנסת כי ראש עיריית בית שאן או ראש עיריית חצור לחץ אותם.
יצחק וקנין: כך זה עבד.
יצחק וקנין: חבר'ה, אני הייתי בוועדה הזאת ואני זוכר.
יצחק וקנין: אפשר לפתוח את הפרוטוקולים ולראות שאמרתי שאנחנו עושים כאן מהלך שכל דכפין יטה ויאכל אבל בסוף נשלם עליו ביוקר, והנה יש לכם כאן הצעת חוק שלכל הדעות היא טובה, היא מסודרת והיא אפילו מתקנת עוול לישובים שעומדים בכל הקריטריונים, אבל מה לעשות, כל החלטה שנקבל עכשיו, אולי נרע את המצב עוד יותר כיוון שהבג"ץ לא אמר את המילה האחרונה שלו.
יצחק וקנין: אני רוצה לומר משהו לממשלה ואולי בזה נסכם את הדיון.
יהודה הראל: לפני כן, אם אפשר לומר משהו.
יצחק וקנין: לפני שאני מסכם את הדיון.
יהודה הראל: אנחנו לא נלחמנו אבל מה שנוצר כאן, נוצרה אפליה.
יהודה הראל: כאן אתם נדרשים לדון בנושא של אפליה קיצונית.
יהודה הראל: אני אומר שאנשים יורדים מהישובים שאין להם את ההנחות האלה ועוברים לישובים בהם יש.
יהודה הראל: אם לכולם לא היה, היינו מסתדרים.
יהודה הראל: לא ביקשנו הטבות אבל כאן נוצרה אפליה שמסביב מסביב, מכל הכיוונים, כמו שנאמר כאן, יש את ההנחות האלה ואנשים צריכים רק לזוז חמישה קילומטרים ולשנות את מקום המגורים שלהם כדי לקבל את ההנחות האלה.
יהודה הראל: אנחנו מדברים על אנשים שההכנסה שלהם לא גבוהה.
יהודה הראל: דבר שני.
יהודה הראל: הוועדה הזאת קיבלה החלטה, למרות כל מה שנאמר כאן, לגבי אילת אם אני לא טועה וגם לגבי שדרות.
יהודה הראל: זאת אומרת שאי אפשר להמשיך את האפליה הזאת.
יהודה הראל: אני אומר דבר אחרון.
יהודה הראל: אני יודע שהדרך הנכונה היא הדרך של החלטת ממשלה.
יהודה הראל: אם הדרך הזאת לא תעבוד והממשלה כבר הודיעה, היועץ המשפטי לממשלה הודיע שהממשלה לא מסוגלת לעשות את זה, זה עוד אחד מהדברים שהממשלה לא מסוגלת לעשות מסיבות פוליטיות, אז הדרך השנייה היא דרך הבג"ץ שהממשלה מצפה שהוא יבטל את כל ההנחות ויחייב את הממשלה.
יהודה הראל: הממשלה אומרת שיחייבו אותה בבג"ץ.
יהודה הראל: הבג"ץ יבטל את הכול ויחייב אותה לעשות סוף-סוף משהו שוויוני או שלא יהיה כלום.
יהודה הראל: גם זה לא קורה כי הבג"ץ חושש מאוד ולא אוהב לבטל חוקים של הממשלה.
יהודה הראל: מה שאתם כן יכולים לעשות, זה ללחוץ על כל המערכת הזאת של הממשלה ושל הבג"ץ לקבל החלטה על ידי כך שתמשיכו כמו שעשיתם באילת.
יהודה הראל: לעשות בסך הכול עוד צעד אחד לקריאה ראשונה.
יהודה הראל: זאת לא קריאה שנייה ושלישית אלא זאת קריאה ראשונה, כך שזאת תהיה עוד דחיפה לממשלה ואם הבג"ץ לא יעזור לממשלה, סוף כל סוף ניצור שוויוניות והרי זה תפקיד הכנסת.
יהודה הראל: זה חוק היסוד של השוויון.
אלי אפללו: אדוני היושב ראש, אני בטוח שאתה מבין שהם צודקים ואנחנו צודקים.
אלי אפללו: לכן אני מעמיד אותך בין הפטיש לסדן.
אלי אפללו: אני רוצה לשאול את גברתי היועצת המשפטית.
אלי אפללו: את אומרת שבהקדם זה יתקדם.
אלי אפללו: אני מבקש שנביא את זה לקריאה ראשונה אבל אם לא, אני לא הייתי רוצה לומר מה אם לא.
אלי אפללו: אני רוצה שניתן אנחנו בוועדה הזאת חודש ימים, חודשיים, לא חשוב כמה, אבל שבתוך הזמן הזה נביא את זה להצבעה.
אלי אפללו: נבצר ממני להיות שותף לעניין הזה, אבל אם תהיה התחייבות כאן של היושב ראש שהוא ייתן תאריך קבוע, זה טוב.
אלי אפללו: אני הייתי מעדיף להצביע עכשיו בקריאה ראשונה בלבד ואתה יודע שזה שום דבר.
שגית אפיק: זה לא שום דבר.
שגית אפיק: יש בזה אמירה ואני חושבת שלהצביע על חוק שיש לו בעיות חוקתיות, זאת אמירה לא נכונה שלא צריכה לצאת מוועדת הכספים.
מירי רגב: היא גם הייתה בטרומית.
אלי אפללו: גברתי היועצת המשפטית, למה עכשיו נתנו לשני ישובים?
אלי אפללו: ואני שמח שנתנו.
יצחק וקנין: רבותיי, אני לא רוצה לפתוח את הדיון יותר מדי.
יצחק וקנין: אני מבין שבכל מקרה הממשלה צריכה להזדרז ולקבל החלטות ברורות על מפה כזאת או על מפה אחרת, על איך היא רואה את הקריטריונים וכולי.
יצחק וקנין: היא חייבת להביא את זה בכל מקרה.
יצחק וקנין: לכן אני הייתי אומר שתיקחו זמן עד ה-31 במרץ ותראו מה אתם עושים בדבר הזה.
יצחק וקנין: אחרת בסופו של דבר חברי הכנסת לא ישתהו יותר ויקבלו החלטה.
יצחק וקנין: אני אומר חודשיים ימים עד שהממשלה תסיים.
שמואל בר לב: לפני שנה וחצי נתת לממשלה חודש.
יצחק וקנין: רבותיי, אני לא יכול להצביע.
מירי רגב: ב-25 במרץ הכנסת יוצאת לפגרה.
מירי רגב: בוא לפחות ננסה לקדם את זה עוד במהלך המושב הזה.
מירי רגב: אני מבקשת ממך בכל לשון של בקשה, בגלל שאתה כרגע ממלא את מקום היושב ראש, אתה יכול לקבל החלטות.
יצחק וקנין: אני יכול לקבל החלטות להקדים את התאריך ל-15 במרץ.
מירי רגב: למה 15 במרץ?
מירי רגב: בוא נעשה את זה באמצע פברואר.
יצחק וקנין: עד ה-15 במרץ.
מירי רגב: שמשרד האוצר יעשה עבודה ויבוא לכאן עם אמירה.
יצחק וקנין: היום בשום פנים ואופן אני לא יכול להצביע.
יצחק וקנין: גם היועצת המשפטית אומרת לי לא וכי יש כאן בעיות משפטיות.
מירי רגב: לפחות תן להם עד אמצע פברואר.
יצחק וקנין: אמצע מרץ.
יצחק וקנין: 15 במרץ.